Ove Andreas Wangensteen

miniatyr|right|Kart over Akershus stift, 1762/1763
Ove Andreas Wangensteen (død 1763) var en norsk kartograf og offiser i Det Norske Artilleri Corps fra 1759 og til sin død. Hoem, Arne I. (1986).Norge på gamle kart Oslo. Cappelen. s. 54-57.

Wangensteen utdannet seg til kartograf innen militæret og startet sin tjeneste i 1743. Han var fyrverker i Christiansand fra 1745 og på Akershus fra 1750. Han ble stykkjunker i artilleriet i 1755, senere løytnant, og fra 1759 kaptein. Fra 1758 hadde han tilhold i Rendsburg i Holstein med artillerikorpset, og han døde der i 1763.

Som kartograf arbeidet han under vanskelige forhold, og han måtte be om 400 riksdaler på forskudd for å kunne gravere sitt første kart. Han er mest kjent for å være den første norske kartografen til å tegne og utgi et fullstendig kart over hele Norge. Kartet har tittelen «Kongeriget Norge» og ble utgitt i 1761. Wangensteen ga to år senere ut et kart med tittelen «Aggershuus Stift», som dekker store deler av Østlandet.

 Kartet 
«Kongeriget Norge» (fullstendig tittel Kongeriget Norge afdelet i sine fire Stifter, nemlig Aggershuus, Christiansand, Begenhuus og Tronhjem, samt underliggende Provstier) viste Norge delt i fire stifter. Kartet har en todelt layout, der Finnmark, Troms og Nordland er plassert i et hjørne av kartet, og i omtrent en tredjedel av målestokken til resten av kartet.Ginsberg, William. (2009). Maps and mapping of Norway, 1602–1855. New York. Septentrionalium Press. s. 102 Hoveddelen av kartet har en målestokk på omtrent 1:1 500 000.

Kartet har en rekke kartusjer som avbilder jakt, fiske, sjøfart, natur og lignende, samt en kartusj av en havfrue som holder opp Norges riksvåpen. I tillegg inneholder kartet en rekke symboler for å vise blant annet byer, steder, kirker og kobber- og jernverk. Dette kartet var langt mer nøyaktig enn de eksisterende fremstillingene av Norge, som var tegnet av utenlandske kartografer. Dette ser man særlig i Wangensteens avbildning av vestkysten og sørspissen av landet, som var avbildet mye rundere enn tidligere kart over områdene.

Kartet hadde opprinnelig en feil i fremstillingen av grensen mellom Sverige og Norge. Wangensteen tegnet riksgrensen gjennom Femunden, hvilket ved grenseforhandlingene ti år tidligere hadde vært Sveriges forslag for riksgrensen. Resultatet av forhandlingene ble at grensen skulle gå langs høyeste fjellrygg et stykke øst for Femunden, og dette ble fastsatt ved Grensetraktaten av 1751. Denne feilen korrigerte han i sitt kart over Aggershuus Stift, som han utga to år senere.

 Se også 
 Gerhard Munthes kart over Det gamle Norge før Aar 1500
 Christian Jochum Pontoppidans kart over Sør-Norge i 1785 og Nord-Norge i 1795

 Referanser 

Kategori:Offiserer i Hæren (Norge)
Kategori:Norske kartografer